Na temelju članka 96. Zakona o financiranju političkih aktivnosti, izborne promidžbe i referenduma („Narodne novine“, broj 29/19 i 98/19), članka 7. Zakona o financiranju političkih aktivnosti i izborne promidžbe („Narodne novine“, broj 24/11, 61/11, 27/13, 48/13 - pročišćeni tekst, 2/14 - Odluka Ustavnog suda Republike Hrvatske, 96/16 i 70/17) i članka 31. Statuta Općine Vidovec (“Službeni vjesnik Varaždinske županije" broj 04/18), Općinsko vijeće Općine Vidovec na 28. sjednici održanoj dana 10. ožujka 2021. godine, donijelo je

**O D L U K U**

**o raspodjeli sredstava za financiranje političkih stranaka i članova izabranih s liste grupe birača zastupljenih u Općinskom vijeću Općine Vidovec za 2021. godinu**

**Članak 1.**

Ovom Odlukom raspoređuju se sredstva za financiranje političkih stranaka i članova izabranih s liste grupe birača (u daljnjem tekstu: nezavisni vijećnici) zastupljenih u Općinskom vijeću Općine Vidovec (u daljnjem tekstu: Općinsko vijeće) u 2021. godini, koja su osigurana u Proračunu Općine Vidovec za 2021. godinu.

Riječi i pojmovi koji se koriste u ovoj Odluci, a koji imaju rodno značenje, odnose se na jednak način na muški i ženski rod, bez obzira u kojem su rodu navedeni.

**Članak 2.**

Za svakog člana Općinskog vijeća utvrđuje se jednaki iznos sredstava tako da pojedinoj političkoj stranci i nezavisnim vijećnicima pripadaju sredstva razmjerno broju njezinih članova Općinskog vijeća u trenutku konstituiranja Općinskog vijeća.

**Članak 3.**

U Proračunu Općine Vidovec za 2021. godinu osigurana su sredstva za rad političkih stranaka zastupljenih u Općinskom vijeću u iznosu od 30.000,00 kuna.

Za svakog člana Općinskog vijeća utvrđuje se mjesečni iznos sredstava od 166,66 kuna.

U Općinskom vijeću nema podzastupljenog spola.

**Članak 4.**

Političkim strankama i nezavisnim vijećnicima zastupljenim u Općinskom vijeću Općine Vidovec raspoređuju se sredstva osigurana u Proračunu Općine Vidovec za 2021. godinu na način utvrđen u članku 3. ove Odluke u mjesečnim iznosima kako slijedi:

|  |  |  |
| --- | --- | --- |
| **Red.br.** | **Politička stranka** | **Iznos u kunama** |
|
| 1. | Hrvatska demokratska zajednica (HDZ) | 833,40 |
| 2. | Hrvatska stranka umirovljenika (HSU) | 333,32 |
| 3. | Hrvatska narodna stranka (HNS) | 333,32 |
| 4. | Socijaldemokratska partija Hrvatske (SDP) | 333,32 |
| 5. | Hrvatska seljačka stranka (HSS) | 166,66 |
| 6. | Članovi izabrani s liste grupe birača:   * Ines Pavleković, dipl.oec. * David Šantek, dipl.polit. * Zdravko Klopotan | 166,66  166,66  166,66 |
|  | **UKUPNO:** | **2.500,00** |

**Članak 5.**

Raspoređena sredstva iz članka 4. ove Odluke doznačuju se na žiro račun političke stranke, odnosno na poseban račun nezavisnog vijećnika tromjesečno u jednakim iznosima, odnosno ako se početak ili završetak mandata ne poklapaju s početkom ili završetkom tromjesečja, u tom se tromjesečju isplaćuje iznos razmjeran broju dana trajanja mandata.

**Članak 6.**

Ova Odluka stupa na snagu osmog dana od dana objave u „Službenom vjesniku Varaždinske županije“.

KLASA: 013-01/21-01/02

URBROJ: 2186/10-01/1-21-01

Vidovec, 10. ožujka 2021.

OPĆINSKO VIJEĆE OPĆINE VIDOVEC

Predsjednik

Zdravko Pizek